*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*45. számú előterjesztés*

Bátaszék Város Önkormányzata Képviselő-testületének 2016. március 17-én

16,00 órakor megtartandó **RENDKÍVÜLI** ülésére

*a Helyi Gazdaságfejlesztés című, TOP-1.1.3-15 kódszámú projekthez projektfejlesztési feladatok ellátására együttműködési megállapodás megkötése a Tm.-i. Önkormányzattal*

|  |
| --- |
| **Előterjesztő:** dr. Bozsolik Róbert polgármester **Készítette:** megyei önkormányzat és Skoda Ferenc jegyző **Törvényességi ellenőrzést végezte:** ----------------------**Tárgyalja:** PG Bizottság: 2016. 03. 17. |

 ***Tisztelt Képviselő-testület!***

A Terület- és Településfejlesztési Operatív Programban projektek előkészítésével és megvalósításával összefüggő feladatok ellátására a képviselő-testület az elmúlt évben kötött együttműködési megállapodást a Tolna Megyei Önkormányzattal. A megállapodást a képviselő-testület a 229/2015.(X.28.) önk.-i határozatával hagyta jóvá.

2016. január 11-én ez ügyben személyes tárgyalást folytattunk a megyei önkormányzat elnökével és az e feladatokat közvetlenül irányító köztisztviselővel. Akkor jeleztük feléjük, hogy a TOP pályázatok közül egy projekttel kapcsolatban kívánunk együttműködési megállapodást kötni velük. E projekt keretén belül az ipari parkban egy agrárlogisztikai központ kialakítására kerülne sor.

A megyei önkormányzat 2016. februárban megküldte részünkre a mellékelt együttműködési megállapodást. A megállapodás 4. pontjában rögzített feladatok szabadon voltak választhatóak, úgy gondoltuk, hogy mi ezek közül csupán a projektmenedzsmenti feladatokat bíznánk a megyei önkormányzatra. A közbeszerzési eljárást állandó szakértőnkre bíznánk, míg a nyilvánossággal kapcsolatos feladatokat magunk látnánk el.

Kérem a tisztelt képviselő-testületet, hogy az alábbi határozati javaslat elfogadásával szíveskedjen jóváhagyni az előterjesztés mellékletét képező együttműködési megállapodást.

**H a t á r o z a t i j a v a s l a t :**

**a Helyi Gazdaságfejlesztés című, TOP-1.1.3-15 kódszámú projekthez projektfejlesztési feladatok ellátására együttműködési megállapodás a Tolna Megyei Önkormány­zattal**

Bátaszék Város Önkormányzatának Képviselő-testülete – figye­lemmel a 229/2015.(X.28.) önk.-i határozatával jóváhagyott együtt­működési megállapodásban foglaltakra, a Tolna Megyei Önkormányzattal (képviseletében eljár: dr. Gábor Ferenc megyei főjegyző, székhelye: 7100 Szekszárd, Szent István tér 11-13., adószám: 15414007-1-17, bankszámlaszáma: 100046003-00319779) a Helyi Gazdaságfejlesztés című, TOP-1.1.3-15 kódszámú projekthez projektfejlesztési feladatok ellátására kötendő és a határozat mellékletét képező együttműködési megállapodást jóváhagyja, felhatalmazza a város polgármesterét, hogy a megállapodást a város nevében aláírja.

*Határidő:* 2016. március 31.

*Felelős*: Skoda Ferenc jegyző

 (a határozat megküldéséért) és

 dr. Bozsolik Róbert polgármester

 (a megállapodás aláírásáért)

*Határozatról értesül:*  Tm.-i Önkormányzat

 Bátaszéki KÖH pénzügyi iroda

 Bátaszéki KÖH városüz. iroda

 irattár

**EGYÜTTMŰKÖDÉSI MEGÁLLAPODÁS**

*projektfejlesztési feladatok ellátására*

**Preambulum**

A 2014-2020 programozási időszak egyes európai uniós alapokból származó támogatásai, pályázati lehetőségei megnyíltak, egyes felhívások megjelentek.

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (továbbiakban: rendelet) 5. számú mellékletének 3.8.2.3. pontjában foglaltak szerint:

*„a megyei önkormányzat - a megye területén lévő megyei jogú város járásán kívül - a területén található települési önkormányzatok és területi kiválasztási eljárásrendben kiválasztott projektek esetén a megyei jogú város járásában található települési önkormányzatok esetében is, a rendelet hatálya alá tartozó támogatásból megvalósuló közfeladat fejlesztési projektjei projektmenedzsment tevékenységének, valamint a rendelet 3.12.1. pontjában foglalt további tevékenységek ellátásában köteles részt venni, ha azt a települési önkormányzat kéri.”*

Települési Önkormányzat a rendelet szerint felkérte a Tolna Megyei Önkormányzatot a projektje tekintetében a közreműködésre.

Magyarország helyi önkormányzatairól szóló 2011. évi CLXXXIX. tv. 41. § (2) bekezdése értelmében “*az önkormányzati feladatok ellátását a képviselő-testület és szervei biztosítják. A képviselőtestület szervei: a polgármester, a főpolgármester, a megyei közgyűlés elnöke, a képviselő-testület bizottságai, a részönkormányzat testülete, a polgármesteri hivatal, a megyei önkormányzati hivatal, a közös önkormányzati hivatal, a jegyző, továbbá a társulás.”*

Fentiekre tekintettel a felek az alábbi együttműködési megállapodást (továbbiakban: együttműködési megállapodás) kötik:

**Szerződő felek**

Az együttműködési megállapodás létrejött

egyrészről:

**Tolna Megyei Önkormányzati Hivatal (továbbiakban: Megyei Önkormányzati Hivatal)**

Képviseli: dr. Gábor Ferenc, megyei főjegyző

Székhelye: 7100 Szekszárd, Szent István tér 11-13.

Adószám: 15414007-1-17

Bankszámlaszám: 100046003-00319779

másrészről:

**Bátaszék Város Önkormányzata (továbbiakban: Települési Önkormányzat)**

Képviseli: dr. Bozsolik Róbert polgármester

Székhelye: 7140 Bátaszék, Szabadság u. 4

Adószám: 15733304-2-17

Bankszámlaszám: 11746005-15414076

továbbiakban: együttesen Felek között.

**Az együttműködés tárgya**

1. A Települési Önkormányzat a Terület- és Településfejlesztési Operatív Program keretében a TOP-1.1.3-15 számú, Helyi Gazdaságfejlesztés tárgyú felhívásra (a továbbiakban: felhívás) támogatási kérelmet kíván benyújtani.

A támogatási kérelem címe: Agrárlogisztikai központ kialakítása Bátaszéken

1. Jelen együttműködési megállapodást a Felek elsődlegesen abból a célból kötik, hogy a támogatási kérelem benyújtásához szükséges projektfejlesztési feladatokat megvalósítsák, majd a projekt támogatása esetén az abban foglaltakat közös együttműködéssel végrehajtsák, annak érdekében, hogy közösen érjék el a térségi fejlesztésekkel kapcsolatban kitűzött célokat, amelyek igazodnak Tolna Megye Területfejlesztési Koncepciójában és Integrált Területi Programjában meghatározott célokhoz.

A megállapodás aláírásával felek kifejezik azon szándékukat, hogy a jövőben együttműködnek jelen megállapodásban meghatározottak megvalósítása érdekében.

1. Felek kijelentik, hogy a felhívás mellékletét képező a támogatási kérelem benyújtására, valamint a támogatásban részesített projekt megvalósítására című konzorciumi együttműködési megállapodások tartalmát ismerik és a jelen megállapodásban, különösen a 4. és 5. pontjában meghatározottakra figyelemmel, a felhívásban meghatározott időpontokban szerződést kötnek egymással.

**A felek jogai és kötelezettségei**

1. A Megyei Önkormányzati Hivatal vállalja, hogy az együttműködés keretében az alábbi feladatokat látja el:

|  |  |
| --- | --- |
| Projektfejlesztésben való közreműködés, felhívás által megkövetelt dokumentáció összesítése, véleményezése, a pályázat benyújtásában való közreműködés | - |
| Projektmenedzsment | 2,5 % |

1. A 4. pontban meghatározott feladatok elvégzéséért a projekt összes elszámolható költségére vetített 2,5 %-a kerül elszámolásra.
2. Települési Önkormányzat vállalja, hogy a projekt benyújtásához, majd megvalósításához szükséges, a 4. pontban nem szereplő további tevékenységeket teljes körűen megvalósítja.
3. Felek a jelen együttműködési megállapodásban meghatározott célok megvalósítása érdekében szükség szerint szakmai egyeztetéseket folytatnak, személyes találkozókat szerveznek, és releváns információikat megosztják egymással.
4. Felek megállapodnak abban, hogy jelen megállapodás aláírását követően a projekt tekintetében egységes kommunikációs tevékenységet végeznek.
5. Felek kijelentik, hogy a jelen megállapodásban, de különös tekintettel a jövőben kötendő megállapodásokban, a projekt előkészítése és végrehajtása során tudomásukra jutott információkat, adatokat bizalmasan kezelik, azt kifejezetten a projekt cél megvalósításához használják fel.
6. Felek rögzítik, hogy a Települési Önkormányzat felel az általa szolgáltatott adatok hitelességéért, a hibás, hiányos, jogszabályellenes adatszolgáltatásból adódó károkért a Megyei Önkormányzati Hivatalt felelősség nem terheli.

**Települési Önkormányzat kötelezettségei**

1. A Települési Önkormányzat kifejezi azon szándékát, hogy a projektfejlesztési időszakban, a projektek előkészítése, és megvalósítása során a Megyei Önkormányzati Hivatallal együttműködésben jár el, a szükséges adatszolgáltatást a Megyei Önkormányzati Hivatal kérésére határidőre átadja.
2. A Települési Önkormányzat feladatai, kötelezettségei a projektfejlesztés során:
3. közreműködik a projektfejlesztési ütemterv (továbbiakban: ütemterv) összeállításában, majd annak tartalmát jóváhagyja
4. az ütemtervben meghatározott dokumentumok összegyűjtése, átadása,
5. a felhívásban meghatározott kötelezően csatolandó dokumentumok és adatok (pl. műszaki, kivitelezési tervek, hatósági engedélyek, megvalósíthatósági tanulmányok stb.) beszerzése és átadása
6. kérésre határidőre adatot szolgáltat a projektfejlesztés során elkészítendő dokumentumokhoz, a projekt költségvetését megalapozó árajánlatokat, adatokat biztosítja,
7. projekt költségvetési tervét jóváhagyja,
8. amennyiben az ütemterv teljesítése akadályba ütközik, meghiúsul vagy késedelmet szenved, vagy bármely körülmény a végrehajtást befolyásolja, köteles arról 5 munkanapon belül tájékoztatást adni,
9. a projektfejlesztés során szükséges nyilatkozatok megtétele, együttműködő partnerekkel megállapodások aláírása,
10. a támogatási kérelem benyújtásához szükséges nyilatkozat aláírása, határidőben történő átadása a Megyei Önkormányzati Hivatal részére,
11. kooperációk összehívása, szervezése az ütemterv végrehajtásának áttekintése céljából,
12. a projekt megvalósításával kapcsolatos döntések meghozatala,
13. meghatalmazást ad a Megyei Önkormányzati Hivatal részére a pályázat feltöltéséhez kapcsolódó online felület kitöltéséhez.
14. benyújtást megelőzően megjelölt időpontban jóváhagyja a támogatási kérelem tartalmát, majd soron kívül a pályázatkezelő felület által generált nyilatkozatot a Települési Önkormányzat képviselője aláírja.
15. Települési Önkormányzat kötelezettségei a projektmenedzsmenti feladatok ellátása során:
16. amennyiben szükséges, együttműködik a Tolna Megyei Önkormányzati Hivatal munkatársaival a projektfejlesztési feladatok elvégzésében,
17. folyamatosan adatot szolgáltat a projekt műszaki előrehaladásáról, valamint a projektet érintő költségvetés (előleg) felhasználásáról,
18. a település a projekt-előrehaladási jelentések és az időközi kifizetési kérelmek benyújtásához szükséges valamennyi lehívást megalapozó dokumentumot átadja, a szükséges záradékolást a számlák esetében elvégzi
19. amennyiben szükséges, a támogatási szerződés módosításának, vagy változás bejelentési kérelem benyújtás szándékának időbeli jelzése, illetve indokoltságának alátámasztása,
20. a projekt helyszíni ellenőrzésének biztosítása, illetve aláírási joggal rendelkező részvétele a település részéről,
21. hatékony közreműködés a projekt fizikai és pénzügyi zárásának előkészítésében, a projektzáró rendezvény lebonyolításában.
22. a KSZ, illetve az IH részéről történő, a projektet érintő valamennyi információ, észrevétel, jelzés haladéktalanul történő továbbítása a Tolna Megyei Önkormányzati Hivatal részére.

**Települési Önkormányzat jogai**

1. Jogosult a Megyei Önkormányzati Hivatal munkáját figyelemmel kísérni, ellenőrizni, és szükség szerint utasításokkal ellátni.
2. Jogosult a Megyei Önkormányzati Hivatal által elkészített dokumentációkba betekinteni.
3. Jogosult a Megyei Önkormányzati Hivataltól a projektre vonatkozóan információt kérni.

**Megyei Önkormányzati Hivatal kötelezettségei**

1. A Megyei Önkormányzati Hivatal a projektfejlesztési időszakban, a projektek előkészítése, és megvalósítása során a jogosultsággal rendelkező, megfelelő szakemberek bevonásával, kellő szakmaisággal látja el feladatait.
2. A Megyei Önkormányzati Hivatal kifejezi azon szándékát, hogy a projektfejlesztési időszakban, a projektek előkészítése, és megvalósítása során a felek által elfogadott ütemtervben meghatározott határidőket betartja.
3. A Megyei Önkormányzati Hivatal feladatai, kötelezettségei a projektfejlesztés során:
4. javaslatot tesz a projektfejlesztési szakasz ütemterv tartalmára
5. átadja a pályázat benyújtásához kötelezően előírt dokumentumok jegyzékét,
6. a rendelkezésre bocsájtott adatok alapján javaslatot tesz a projekt költségvetésére,
7. részt vesz a Települési Önkormányzat által összehívott kooperáción, kezdeményezheti annak összehívását,
8. a projektfejlesztési szakasz ütemterv teljesülésének nyomonkövetése, teljesítésének ellenőrzése,
9. a Pályázati Útmutató és pályázati segéddokumentumok által megszabott feltételek értelmezése és tájékoztatás nyújtása a Települési Önkormányzat felé,
10. az elkészült projektdokumentumok alaki megfelelőségének ellenőrzése,
11. a támogatási kérelem benyújtására szóló konzorciumi megállapodás előkészítése,
12. felügyeli a projekt ITP-vel való összhangját,
13. projekt adatlap kitöltése,
14. a jóváhagyott támogatási kérelem benyújtása.
15. A Megyei Önkormányzati Hivatal feladatai a projektmenedzsment ellátása során:
16. amennyiben szükséges az NGM (IH) által előírt projektfejlesztés elvégzése,
17. a projekt előrehaladásának (mérföldkövek) és költségvetésének folyamatos felügyelete,
18. időszaki projekt-előrehaladási jelentések összeállítása,
19. időközi kifizetési kérelmek dokumentációjának összeállítása és nyomon követése,
20. részvétel a projekttel kapcsolatos tájékoztatások szervezésében,
21. a projekt keretébe tartozó tevékenységek tervezése, ütemezése,
22. a kivitelezés során felmerülő pénzügyi kérdések tisztázásában segítség nyújtása,
23. támogatási szerződés esetleges módosításának előkészítése, benyújtása
24. támogatási előleg lehívásának előkészítése, dokumentáció összeállítása, benyújtása
25. szakértőként részvétel a helyszíni ellenőrzéseken,
26. a projekt szakmai támogatása, döntések előkészítésében való részvétel,
27. a megvalósításban résztvevő vállalkozások tevékenységének koordinálása,
28. a Közreműködő Szervezet (KSZ) és az Önkormányzat közötti közvetítés, információk továbbítása, a KSZ által a projekttel kapcsolatban kért feladatok ellátása,
29. záró projekt előrehaladási jelentés készítése,
30. záró pénzügyi elszámolás dokumentációjának összeállítása, elkészítése,
31. a projekt záró dokumentációjának összeállítása.

**Megyei Önkormányzati Hivatal jogai:**

1. A Megyei Önkormányzati Hivatal törekszik arra, hogy a 4. pontban meghatározott feladatokat saját alkalmazottakkal lássa el, azonban szükség esetén azok elvégzéséhez jogosult alvállalkozókat igénybe venni.
2. Jogosult települési önkormányzattól adatokat, információkat kérni.
3. Jogosult egyeztetéseket összehívni.
4. Jogosult az együttműködési megállapodás 5. pontjában meghatározott és elszámolható költséget a projekt végrehajtása során a kifizetési kérelem keretében elszámolni.

## Kapcsolattartás

1. Felek szakmai kérdésekben kapcsolattartóként az alábbi személyeket jelölik ki:

A Megyei Önkormányzati Hivatal részéről:

1. Naszvadi Balázs, osztályvezető

 tel.: 74/505630; email: naszvadi.balazs@tolnamegye.hu

A Települési Önkormányzat részéről:

1. Bozsolik Zoltán városüzemeltetési mb. irodavezető

 tel.: 74/591912; email: muszak@bataszekph.hu

1. Felek az együttműködés során az előkészítéshez szükséges feladatokat határozhatnak meg egymásnak, melyet írásba foglalt elektronikus levélben kell rögzíteni és megküldeni, amit vita esetén a másik fél elektronikus úton írásban kifogásol, vagy üzenettel nyugtáz.
2. Amennyiben a kapcsolattartó személyében változás következik be, az érintett fél - lehetőleg a változást megelőző 5 munkanapon belül, de legkésőbb a változást követő munkanapon - írásban (elektronikus levélben) tájékoztatja a másik felet.

## Felek egyéb megállapodásai

1. Felek megállapodnak abban, hogy jelen együttműködési megállapodást a rendelet módosítása esetén felülvizsgálják, szükség esetén módosítják.
2. Jelen együttműködési megállapodás megszűnik a pályázat eredmény­telensége esetén az elutasító döntés kézhezvétele napján, továbbá a pályázat támogató döntése esetén a támogatásban részesített projekt megvalósítására című konzorciumi együttműködési megállapodás hatálybalépésével melynek mellékletét képezi a felek megállapodása a projekt végrehajtása során felmerült feladatok megosztásáról.
3. Települési Önkormányzat elfogadja, hogy a Megyei Önkormányzati Hivatal a projekt megvalósításához saját forrást nem tud biztosítani.
4. Felek megállapodnak abban, hogy a fő tevékenység keretében beszerzett esz­közök, megvalósított létesítmények a Települési Önkormányzat tulajdonába kerülnek, míg a projektmenedzsment költség terhére beszerzett eszközök a Megyei Önkormányzati Hivatal tulajdonába kerülnek.
5. Felek megállapodnak abban, hogy a projektmenedzsmenti tevékenységgel kapcsolatos költségek elszámolása legkorábban a projekt megkezdésének napjától kezdődik és legkésőbb a projekt fizikai befejezésének időpontjáig tart.

**Viták rendezésének módja és illetékessége**

1. Felek kijelentik, hogy vitás kérdésekben kölcsönös megegyezésre törekednek, s a viták rendezése során együttműködést tanúsítanak a felmerülő vitás kérdések – kölcsönösen elfogadható - rendezése érdekében. Amennyiben ez nem vezetne eredményre, úgy összeghatártól függően kikötik a Szekszárdi Járásbíróság, illetőleg a Szekszárdi Törvényszék kizárólagos illetékességét.
2. Jelen együttműködési megállapodásban nem szabályozott kérdésekben a Polgári Törvénykönyv, a rendelet rendelkezései az irányadóak.
3. Jelen együttműködési megállapodás négy eredeti példányban készült, melyből kettő példány a Megyei Önkormányzati Hivatalt, kettő példány a Települési Önkormányzatot illeti meg.

Felek az együttműködési megállapodást átolvasták, és közös értelmezés után, mint akaratukkal mindenben egyezőt aláírták.

Szekszárd, 2016. március …

…………………………………….. ………………………………………

Tolna Megyei Önkormányzati Hivatal Bátaszék Város Önkormányzata

 dr. Gábor Ferenc dr. Bozsolik Róbert

 megyei főjegyző polgármester

Jogilag ellenjegyzem:

Skoda Ferenc

jegyző

Pénzügyileg ellenjegyzem

Mórocz Zoltán

pü.-i irodavezető